**Miska Aleksanteri Siikonen** (s. 12. toukokuuta 1996 Tampere) on suomalainen jääkiekkoilija, joka edustaa SM-liigajoukkue Saimaan Palloa. Hän toimii joukkueen kapteenina. Siikonen on pelipaikaltaan keskushyökkääjä, mutta Siikonen osaa pelata myös laidassa.

Ura
---

### Seuraura

Siikonen syntyi Tampereella, mutta aloitti jääkiekon Valkealan Kiekossa. Siikonen pelasi juniorina sittemmin KooKoossa, jonka C-nuorten varakapteenina hän toimi kaudella 2011–2012, jolloin Siikonen oli SM-karsinnoissa KooKoon paras pistemies ja syöttäjä tehoilla 8+14=22. Kaudeksi 2012–2013 hän siirtyi Pelicansin B-nuoriin.

Kaudeksi 2014–2015 Siikonen nousi juniorisopimuksella Pelicansin SM-liigarinkiin. Hän teki liigadebyyttinsä 20. syyskuuta 2014 vieraissa Tapparaa vastaan. Siikonen merkittiin Pelicansin nelosketjun vasempaan laitaan Mikko Lahtelan ja Taavi Vartiaisen viereen. Hän sai ottelussa jääaikaa 7.39 minuuttia. Siikonen pelasi SM-liigassa kauden aikana yhdeksän runkosarjaottelua ilman tehopisteitä. Hän pelasi suurimman osan kaudestaan kuitenkin vielä Pelicansin A-nuorissa, joiden varakapteeniksi Siikonen nousi.

Kaudella 2015–2016 Siikonen avasi pistetilinsä SM-liigassa. Hän teki liigauransa avausmaalin 18. marraskuuta 2015 KooKoota vastaan. Janne Laukkanen valitsi Siikosen ottelun Alumnien tähtien kolmostähdeksi. Hän pelasi kauden aikana SM-liigassa kaikkiaan 22 runkosarja- ja kahdeksan playoff-ottelua tehopistein 1+1=2. Siikonen pelasi kauden aikana myös Mestis-joukkue Heinolan Peliittojen vahvuudessa 18 runkosarjaottelua tehopistein 6+10=16. Kaudella 2016–2017 hän teki läpimurtonsa SM-liigassa. Siikonen kantoi alkukaudella myös Pelicansin kultakypärää ja teki lopulta 30 runkosarjaottelussa tehot 6+10=16. Hän joutui joulukuussa 2016 kuitenkin noin kolmeksi kuukaudeksi sivuun, mikä lyhensi Siikosen runkosarjaa lähes puolella. Hän palasi kaukaloihin runkosarjan lopulla maaliskuussa 2017. Marraskuussa 2016 Siikonen teki Pelicansin kanssa kaksivuotisen jatkosopimuksen.

Kaudella 2017–2018 Siikonen teki SM-liigan runkosarjassa tehot 12+10=22. Hän jakoi Pelicansin sisäisen maalipörssin toisen sijan Mikko Kousan ja Jesse Mankisen kanssa edellään vain Iikka Kangasniemi. Siikonen teki liigauransa ensimmäisen kypärätempun 22. syyskuuta 2017 SaiPaa vastaan. Hänen ensimmäinen ja kolmas maalinsa syntyivät ylivoimalla. Pelicans voitti ottelun 7–2. Jani Keinänen valitsi Siikosen ottelun Alumnien tähtien ykköstähdeksi.

Siikonen siirtyi kaudeksi 2019–2020 kaksivuotisella sopimuksella JYPiin. Hänet nimettiin joukkueen varakapteeniksi. Siikonen teki SM-liigan yhden kauden piste-ennätyksensä tehoilla 8+23=31. Kesken kauden 2020–2021, helmikuussa 2021 hänen sopimuksensa JYPin kanssa purettiin, kun joukkue oli SM-liigan sarjataulukossa toiseksi viimeisenä. Siikonen siirtyi loppukauden kattavalla sopimuksella Ruotsin SHL-liigan HV71:een. Joukkueen kausi päättyi kuitenkin putoamiseen HockeyAllsvenskaniin.

Kaudeksi 2021–2022 Siikonen palasi 1+1-vuotisella sopimuksella entiseen junioriseuraansa KooKoohon. Hänen kautensa keskeytyi kuitenkin terveydellisistä syistä jo lokakuussa 2021. Siikonen kertoi myöhemmin kauden aikana kärsineensä mm. ylirasituksesta ja uupumuksesta, jotka heikensivät hänen fyysistä ja psyykkistä kuntoaan. Toukokuussa 2022 KooKoo käytti Siikosen sopimuksessa olleen option ja teki vuoden mittaisen jatkosopimuksen hänen kanssaan. Kaudella 2022–2023 Siikonen teki pudotuspelien ensimmäisen kierroksen toisessa ottelussa 14. maaliskuuta 2023 Oulun Kärppiä vastaan joukkueen 4–1-voittoon päättyneen ottelun voittomaalin. Osuma hyväksyttiin videotarkistuksen jälkeen ja se tasoitti ottelusarjan 1–1:een. KooKoo eteni lopulta puolivälieriin otteluvoitoin 2–1.

Kaudeksi 2023–2024 Siikonen siirtyi kaksivuotisella sopimuksella Saimaan Palloon. Hänet nimettiin joukkueen kapteeniksi. Tammikuussa 2024 Siikonen joutui neljäksi viikoksi sivuun loukkaantumisen vuoksi. Helmikuun puolessa välissä hän joutui sivuun loppukaudeksi.

### Maajoukkueura

Siikonen pelasi alle 20-vuotiaiden MM-kilpailuissa vuonna 2016, jolloin hän voitti maailmanmestaruuden. Yhteensä Siikonen on pelannut 19 nuorten ja viisi poikien maaottelua.

Suomen A-maajoukkueessa Siikonen on pelannut neljä ottelua ilman tehopisteitä. Hän teki A-maajoukkuedebyyttinsä Channel One Cupin 12. joulukuuta 2019 Plzeňissä pelatussa avausottelussa Tšekkiä vastaan. Siikonen merkittiin Suomen kakkossentteriksi laidoilleen kaksi muuta debytanttia, hänen kanssaan JYPissä pelanneet Petrus Palmu ja Julius Nättinen.

Muuta
-----

Siikonen valmistui ylioppilaaksi Lahden lyseon lukiosta keväällä 2016.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Pelicans | A-SM | 38 | 11 | 9 | 20 | 4 | 12 | 4 | 0 | 4 | 4 |
| 2014–2015 | Pelicans | A-SM | 11 | 9 | 5 | 14 | 16 | – | – | – | – | – |
|  | Pelicans | SM-liiga | 9 | 0 | 0 | 0 | 0 | – | – | – | – | – |
| 2015–2016 | Pelicans | A-SM | 1 | 1 | 1 | 2 | 0 | – | – | – | – | – | JMM | 7 | 0 | 2 | 2 | 0 |
|  | Pelicans | SM-liiga | 22 | 1 | 1 | 2 | 6 | 8 | 0 | 0 | 0 | 0 |
|  | Peliitat | Mestis | 18 | 6 | 10 | 16 | 14 | – | – | – | – | – |
| 2016–2017 | Pelicans | A-SM | 3 | 3 | 3 | 6 | 10 | – | – | – | – | – |
|  | Pelicans | SM-liiga | 30 | 6 | 10 | 16 | 31 | 5 | 0 | 2 | 2 | 0 |
| 2017–2018 | Pelicans | A-SM | 1 | 0 | 1 | 1 | 0 | – | – | – | – | – |
|  | Pelicans | SM-liiga | 47 | 12 | 10 | 22 | 28 | 3 | 2 | 0 | 2 | 0 |
| 2018–2019 | Pelicans | SM-liiga | 56 | 13 | 12 | 25 | 12 | 6 | 2 | 1 | 3 | 12 |
| 2019–2020 | JYP **(A)** | SM-liiga | 53 | 8 | 23 | 31 | 87 | – | – | – | – | – |
| 2020–2021 | JYP **(A)** | SM-liiga | 25 | 5 | 7 | 12 | 16 | – | – | – | – | – |
|  | HV71 | SHL | 15 | 1 | 2 | 3 | 4 | – | – | – | – | – |
| 2021–2022 | KooKoo | SM-liiga | 11 | 2 | 3 | 5 | 2 | – | – | – | – | – |
| 2022–2023 | KooKoo | SM-liiga | 60 | 7 | 12 | 19 | 24 | 7 | 2 | 0 | 2 | 2 |
| 2023–2024 | SaiPa **(C)** | SM-liiga | 39 | 4 | 7 | 11 | 14 | – | – | – | – | – |
| 10 kautta | yhteensä | SM-liiga | 352 | 58 | 85 | 143 | 220 | 29 | 6 | 3 | 9 | 14 |
| 1 kausi | yhteensä | SHL | 15 | 1 | 2 | 3 | 4 | – | – | – | – | – |
| 1 kausi | yhteensä | Mestis | 18 | 6 | 10 | 16 | 14 | – | – | – | – | – |

Lähteet
-------

* Miska Siikonen The Internet Hockey Databasessa (englanniksi)
* Miska Siikonen Eurohockey-sivustolla (englanniksi)
* Miska Siikonen *Elite Prospects*. Everysport Media Group AB.  (englanniksi)

### Viitteet

1. ↑  Ilves jäi satimeen – "Nousujohteinen peli" *jypliiga.fi*.  5.10.2019. JYP Jyväskylä Oy. Viitattu 2.4.2020.
2. ↑  13 Miska Siikonen *leijonat.fi*. Suomen Jääkiekkoliitto – Finlands Ishockeyförbund ry.  Arkistoitu 2.1.2016. Viitattu 23.2.2016.
3. ↑  Sammalisto, Aleksi: Porkkanoita popsiva Pelicans-sentteri Miska Siikonen: Tyrväinen yrittää olla liian aikuinen *ess.fi*.  15.9.2016. Hämeen Media Oy.  Arkistoitu 15.4.2019. Viitattu 16.4.2019.
4. 1 2  Martti, Eemeli: Tässä ovat Suomen ylioppilaat – katso Ylen ylioppilaskoneesta, kuka saa lakin *yle.fi*.  23.5.2016. Yleisradio Oy. Viitattu 12.5.2020.
5. 1 2 3 4 5 6 7 8  Miska Siikonen *Elite Prospects*. Everysport Media Group AB.  (englanniksi)
6. ↑  Elite Prospects - KooKoo U16 *eliteprospects.com*. Everysport Media Group AB. Viitattu 16.4.2019. (englanniksi)
7. ↑  Tomi Lämsä Pelicansin valmentajaksi – katso videohaastattelu *ess.fi*.  3.4.2014. Hämeen Media Oy. Viitattu 20.9.2014.
8. ↑  Kokoonpanot *liiga.fi*.  20.9.2014. Jääkiekon SM-liiga Oy. Viitattu 8.11.2020.
9. ↑  Ottelutilastot *liiga.fi*.  20.9.2014. Jääkiekon SM-liiga Oy. Viitattu 20.9.2014.
10. ↑  Otteluseuranta *liiga.fi*.  18.11.2015. Jääkiekon SM-liiga Oy. Viitattu 19.11.2015.
11. ↑  "Aika pitkät kolme kuukautta oli olla sivussa" – Miska Siikosella makea paluu liigajäälle *ess.fi*.  6.3.2017. Hämeen Media Oy. Viitattu 6.4.2017.
12. ↑  Pelicansin avainpelaajiin noussut Miska Siikonen jatkosopimukseen *Jatkoaika.com*.  23.11.2016. Jatkoaika r.y. Viitattu 23.11.2016.
13. ↑  Elite Prospects - Pelicans *eliteprospects.com*. Everysport Media Group AB. Viitattu 16.4.2019. (englanniksi)
14. ↑  Otteluseuranta *liiga.fi*.  22.9.2017. Jääkiekon SM-liiga Oy. Viitattu 23.9.2017.
15. ↑  JYP hankki Miska Siikosen − "Ottanut kehitysaskeleita eteenpäin joka kausi" *Jatkoaika.com*.  2.4.2019. Jatkoaika r.y. Viitattu 16.4.2019.
16. ↑  JYP-kapteenisto kiekkokaudella 19-20 *jypliiga.fi*.  15.8.2019. JYP Jyväskylä Oy. Viitattu 15.8.2019.
17. ↑  Hurmerinta, Eero: Miska Siikonen jättää JYPin − uusi osoite Jönköpingissä *Jatkoaika.com*.  1.2.2021. Jatkoaika r.y. Viitattu 1.2.2021.
18. ↑  Seppä, Lassi: KooKoo solmi kuusi pelaajasopimusta − Nikkilä ja Siikonen Kouvolaan *Jatkoaika.com*.  29.5.2021. Jatkoaika r.y. Viitattu 30.7.2021.
19. ↑  Kalteva, Lotta: "Olin varma, että kuolen jäälle" – uupunut SM-liigapelaaja Miska Siikonen, 25, ajautui vakavaan syöksykierteeseen, kunnes oli pakko tehdä kova päätös *yle.fi*.  21.3.2022. Yleisradio Oy. Viitattu 1.6.2022.
20. ↑  Keskushyökkääjä Axel Ottosson Björklövenistä Kouvolaan! *kookoo.fi*.  12.5.2022. KooKoo Hockey Oy.  Arkistoitu 29.5.2022. Viitattu 1.6.2022.
21. ↑  Kookoo - Kärpät, 14.3.2022 *liiga.fi*.  14.3.2023. Jääkiekon SM-liiga Oy. Viitattu 12.5.2023.
22. ↑  Hellanto, Riku: Sarjajumboksi jäänyt SaiPa hankki KooKoon luottopelaajan *MTVuutiset.fi*.  17.4.2023. Telia Company AB. Viitattu 21.4.2023.
23. ↑  Toivanen, Tuomas: Ville Vainikainen ei jatka SaiPan kapteenistossa, Miska Siikosesta uusi kapteeni *Jatkoaika.com*.  18.8.2023. Jatkoaika r.y. Viitattu 19.8.2023.
24. ↑  Forsberg, Paavo: SaiPan kapteeni sivuun loukkaantumisen takia *yle.fi*.  12.1.2024. Yleisradio Oy. Viitattu 14.3.2024.
25. ↑  VIIKKOINFO VKO 10 *saipa.fi*.  4.3.2024. Liiga-SaiPa Oy. Viitattu 14.3.2024.
26. ↑  Tilanne 8.11.2020
27. ↑  CZE - FIN (Line Up) *stats.swehockey.se*.  12.12.2019. Svenska Ishockeyförbundet. Viitattu 16.12.2019. (englanniksi)
28. ↑  Uusitalo, Kaisa: Onnea valmistuneille! Katso tästä Päijät-Hämeen uudet ylioppilaat *ess.fi*.  23.5.2016. Hämeen Media Oy. Viitattu 2.4.2020.

SaiPa – SM-liiga
1 Hiltunen |
6 Airola |
7 Rajaniemi |
10 Kivenmäki |
11 Karvinen |
12 Laakso |
15 Lohisalo |
19 Tiihonen |
21 Appelgren (**A**) |
22 Aho |
22 Loukkojärvi |
26 Ruusunen |
28 Niemelä (**A**) |
30 Piiroinen |
31 Kiviaho |
33 Vuorinen |
35 Varis |
39 Ojantakanen |
46 Kiukas |
51 Kalapudas |
55 Trejbal |
57 Hokkanen |
62 Tauslahti |
70 Naukkarinen |
71 Siikonen (**C**) |
74 Tammela |
77 Hietala |
80 Vainikainen (**A**) |
82 Lapid |
90 Lipiäinen |
-- Gabriel  

Valmentajat Hämäläinen – Immonen – Goldberg – Ore – Ropo – Kadera



|  |  |  |
| --- | --- | --- |
| Edeltäjä:**Ville Vainikainen** | **Saimaan Pallon kapteeni SM-liigassa**2023– | Seuraaja:**–** |